&larr Meester Haasbroek
Drie sienings van selfde saak &rarr
7 antwoorde op Wie die seerste kry
Tina.Delgado het gesê op Oktober 26, 2009
Dit is presies wat vir my kommerwekkend is. Kombuis se apologie gee geen aanduiding van sy besorgdheid oor die skade wat hy aangerig het nie. Al wat hy wil doen, is om die een deel van sy resensie waaroor hy seker is, te herhaal. Het hy enige simpatie vir Paul Miles?
Ek sit ook nog en wag dat die Boekeredakteur van Die Burger sy mening gee. Dis onder sy toesig wat Koos Kombuis 'n ooreenkoms gevind het tussen 'n boek wat hy gelees het en 'n boek wat hy nie gelees het nie. Wat is die Boekeredakteur se houding oor die geloofwaardigheid van sy resensente?
lisabeth het gesê op Oktober 26, 2009
blondeabrham het gesê op Oktober 26, 2009
hoe meer resensente verander, hoe meer bly hulle dieselfde, veral sommiges.
crito het gesê op Oktober 27, 2009
Ja, ek het ook gehoop dat Die Burger se Boekeredakteur sy eie mening sou plaas, maar mens moet aanvaar dat hy binne 'n stelsel werk waar sake soos hierdie dadelik na die koerant se ombudsman verwys word. Die ombudsman is ook 'n redaksielid van dieselfde koerant – wat nie altyd gesonde dinge afgee nie. Ek herinner my die groot blaps wat die ombudsman gemaak het destyds toe Die Burger foto's van lyke op 'n strand na die tsoenami in die Ooste gepubliseer het.
Abrham = Ja, ongelukkig is dit so. Maar ek moet Kombuis ter ere gee dat hy al heelwat baie goeie resensies geskryf het waar mens geen fout kon vind nie. Al wat hy nou reggekry het, is om mens te dwing om sy volgende resensies meer as noukeurig en oorkrities te lees.
crito het gesê op Oktober 28, 2009
Baie geldige punt, Samuhr, maar daar is 'n effense verskil. Daardie flieks wat deur Barry en Leon gepos word, is gewoonlik deel van 'n groot internasionale verspreidingsnetwerk. Al skryf hulle die flieks heeltemal af, gaan dit nie werklik binne die groter geheel 'n verskil maak nie. Maar Paul Miles is 'n debuutskrywer in 'n taal wat nie internasionaal kragtig staan nie. En daar is net vier koerante oor wat Afrikaanse boeke resenseer. Wat gaan gebeur as Beeld en Volksblad Kombuis se resensie net so oorneem? Glo my, dit kan gebeur. Dan het een skrywer 'n lyfhou ontvang waarvan hy moeilik gaan herstel, en is Afrikaans die verloorder. Wat ook kan gebeur, is dat die ander koerante besluit om nie ruimte aan die boek af te staan nie, want kyk net hoe negatief is dit reeds in die Kaap ontvang.
Ek moet jou ook net sê, ek wens dikwels dat Barry Ronge en Leon van Nierop boeke ook wil resenseer.
Bebo het gesê op Oktober 28, 2009
Nee, ek het nie die gewraakte resensie, die brief of die boeke gelees nie, maar ek wil 'n eiertjie lê. Het julle Koos Kombuis gesien soos hy in laas jaar se Huisgenoot Skouspel verskyn het? Die oranje laphoed om die bles te verberg en die ander aansitterighede opgemerk? Hoe oud word hy nie! Wees tog genadig. Dit is immers nie sy skuld dat hy nog steeds genader word vir opinies en resensies nie!